Na temelju članka 18. Zakona o proračunu („Narodne novine“, br. 144/21) i članka 30. Statuta Općine Ernestinovo(„Službeni glasnik“ Općine Ernestinovo, br. 2/21 i 3/21), Općinsko vijeće Općine Ernestinovo, na svojoj 28. sjednici održanoj dana 26. rujna 2023.godine, donijelo je

1. **Izmjenu i dopunu O D L U K E**

**o izvršavanju Proračuna Općine Ernestinovo**

**za 2023. godinu**

**Članak 1.**

Ovom Odlukom mijenja se Odluka o izvršenju Proračuna Općine Ernestinovo (Službeni glasnik broj 10/22).

**Članak 2.**

Mijenja se naziv Odluke te sada glasi: Odluka o izvršavanju Proračuna Općine Ernestinovo za 2023. godinu.

**Članak 2.**

Mijenja se članak 17. na način da se iza stavka 1 dodaju stavci 2. i 3. koji glase:

Općina Ernestinovo može se kratkoročno zadužiti najduže do 12 mjeseci za premošćivanje jaza nastalog zbog različite dinamike priljeva sredstava i dospijeća obveza, bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem kratkoročnih kredita ili zajmova.

Za odlučivanje o izdavanju instrumenata osiguranja u iznosu koji je veći od 0,5 % iznosa prihoda bez primitaka ostvarenih u prethodnoj godini nadležno je Općinsko vijeće općine Ernestinovo, a ako je iznos manji od 0,5% iznosa prihoda bez primitaka ostvarenih u prethodnoj godini nadležna je općinska načelnica općine Ernestinovo.

**Članak 3.**

Ovaj Pravilnik stupa na snagu osmog dana od dana objave u „Službenom glasniku“ Općine Ernestinovo.

KLASA: 400-06/22-02/6

URBROJ: 2158-19-01-23-2

Ernestinovo, 26. rujna 2023.

Predsjednik Općinskog vijeća

Krunoslav Dragičević